Näituse tänav (Rakvere)
Näituse tänav on tänav Rakveres, linna loodeosas. Tänava pikkus on 1498 meetrit. Põhja-lõunasuunalist tänavat poolitab linna läbiv Tallinna–Narva raudteeliin. Tänava lõunapoolsem lõik on Lilleküla ja Mõisavälja linnaosa piiritänavaks, põhjapoolsem lõik asub Moonaküla linnaosas . Näituse tänava põhjapoolne lõik jätkub Rakvere valla territooriumil Tõrremäe külas 240 meetri pikkuselt. Tänav sai nime 1930. aastatel Rakvere piiritustehasest põhja pool asunud väljakult, kus toimusid põllumajandus-, tööstus- ja käsitöönäitused.